CELEX: 
Language: sk
Date: 2009-02-06 00:00:00
Title: 2009/104/ES: Rozhodnutie Komisie z  21. novembra 2008 o uzatvorení Dohody vo forme výmeny listov medzi Európskym spoločenstvom a Čilskou republikou o zmenách a doplneniach dodatku V k Dohode o obchode s vínom v rámci Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej#Dohoda vo forme výmeny listov medzi Európskym spoločenstvom a Čilskou republikou o zmene a doplnení dodatku V k Dohode o obchode s vínom v rámci Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej

6.2.2009   
            
            
               SK
            
            
               Úradný vestník Európskej únie
            
            
               L 37/8
            
         
      ROZHODNUTIE KOMISIE
   
   z 21. novembra 2008
   o uzatvorení Dohody vo forme výmeny listov medzi Európskym spoločenstvom a Čilskou republikou o zmenách a doplneniach dodatku V k Dohode o obchode s vínom v rámci Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej
   (2009/104/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 2002/979/ES z 18. novembra 2002 o podpísaní a predbežnom uplatňovaní niektorých ustanovení Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej (1), a najmä na jeho článok 5 ods. 1,
   keďže:
   
               (1)
            
            
               Nové enologické postupy schválené Európskym spoločenstvom boli oznámené Čilskej republike 11. októbra 2006 v súlade s článkom 18 Dohody o obchode s vínom v rámci Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej (ďalej len ako „dohoda o obchode s vínom“).
            
         
               (2)
            
            
               Vzhľadom na závery tretieho zasadania Spoločného výboru EÚ a Čile pre dohodu o obchode s vínom, ktoré sa konalo v Santiagu de Chile 10. januára 2008, je nevyhnutné zmeniť a doplniť dodatok V k dohode o obchode s vínom s cieľom doplniť nové enologické postupy schválené Spoločenstvom.
            
         
               (3)
            
            
               Spoločenstvo a Čilská republika preto v súlade s článkom 29 ods. 2 dohody o obchode s vínom dojednali dohodu vo forme výmeny listov, ktorou sa má zmeniť a doplniť dodatok V k uvedenej dohode.
            
         
               (4)
            
            
               Táto výmena listov by sa preto mala schváliť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         ROZHODLA TAKTO:
   Článok 1
   Dohoda vo forme výmeny listov medzi Európskym spoločenstvom a Čilskou republikou, ktorou sa mení a dopĺňa dodatok V k Dohode o obchode s vínom v rámci Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej, sa týmto schvaľuje v mene Spoločenstva.
   Znenie dohody sa nachádza v prílohe k tomuto rozhodnutiu.
   Článok 2
   Komisár pre poľnohospodárstvo a rozvoj vidieka sa týmto splnomocňuje na podpísanie výmeny listov tak, aby boli pre Spoločenstvo záväzné.
   
      V Bruseli 21. novembra 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 352, 30.12.2002, s. 1.
   
      
         DOHODA VO FORME VÝMENY LISTOV
      
      medzi Európskym spoločenstvom a Čilskou republikou o zmene a doplnení dodatku V k Dohode o obchode s vínom v rámci Dohody o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej
      V Bruseli 4. januára 2009
      Vážený pane,
      mám tú česť odvolať sa na článok 29 ods. 2 Dohody o obchode s vínom v rámci Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej z 18. novembra 2002, v ktorej sa ustanovuje, že zmluvné strany môžu po vzájomnom súhlase zmeniť a doplniť dodatky k tejto dohode.
      Vzhľadom na doplnenie nových enologických postupov alebo ich úpravu schválených Spoločenstvom a oznámených Vašim orgánom 11. októbra 2006 a vo svetle záverov tretieho zasadania Spoločného výboru pre dohodu o obchode s vínom, ktoré sa konalo v Santiagu de Chile 10. januára 2008, je nevyhnutné zmeniť a doplniť bod 2 dodatku V (Enologické postupy a procesy a špecifikácie produktov) k dohode o obchode s vínom.
      Mám preto tú česť navrhnúť, aby sa bod 2 dodatku V k dohode o obchode s vínom nahradil znením pripojeným v prílohe s účinnosťou odo dňa Vašej odpovede potvrdzujúcej Váš súhlas s obsahom tohto listu.
      Bola by som Vám zaviazaná, keby ste mohli potvrdiť, že Vaša vláda s obsahom tohto listu súhlasí.
      Prijmite, prosím, výraz mojej najhlbšej úcty.
      
         
            V mene Európskeho spoločenstva
         
         Mariann FISCHER BOEL
         
      
      V Bruseli 8. januára 2009
      Vážená pani,
      mám tú česť potvrdiť dnešným dátumom prijatie Vášho listu zo 4. januára 2009 tohto znenia:
      
         „mám tú česť odvolať sa na článok 29 ods. 2 Dohody o obchode s vínom v rámci Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej z 18. novembra 2002, v ktorej sa ustanovuje, že zmluvné strany môžu po vzájomnom súhlase zmeniť a doplniť dodatky k tejto dohode.
         Vzhľadom na doplnenie nových enologických postupov alebo ich úpravu schválených Spoločenstvom a oznámených Vašim orgánom 11. októbra 2006 a vo svetle záverov tretieho zasadania Spoločného výboru pre dohodu o obchode s vínom, ktoré sa konalo v Santiagu de Chile 10. januára 2008, je nevyhnutné zmeniť a doplniť bod 2 dodatku V (Enologické postupy a procesy a špecifikácie produktov) k dohode o obchode s vínom.
         Mám preto tú česť navrhnúť, aby sa bod 2 dodatku V k dohode o obchode s vínom nahradil znením pripojeným v prílohe s účinnosťou odo dňa Vašej odpovede potvrdzujúcej Váš súhlas s obsahom tohto listu.
         Bola by som Vám zaviazaná, keby ste mohli potvrdiť, že Vaša vláda s obsahom tohto listu súhlasí.“
      
      Mám tú česť Vám oznámiť, že Čílska republika súhlasí s obsahom tohto listu.
      Prijmite, prosím, výraz mojej najhlbšej úcty.
      
         
            V mene Čílskej republiky
         
         Juan SALAZAR SPARKS
         
      
      
         PRÍLOHA
         Bod 2 dodatku V k dohode o obchode s vínom sa nahrádza takto:
         
            
                        „2.
                     
                     
                        Zoznam enologických postupov a procesov schválených pre vína pochádzajúce zo Spoločenstva s týmito obmedzeniami alebo, ak neexistujú, za podmienok ustanovených v pravidlách Spoločenstva:
                        
                                    1.
                                 
                                 
                                    prevzdušňovanie alebo prebublávanie argónom, dusíkom alebo kyslíkom
                                 
                              
                                    2.
                                 
                                 
                                    tepelné ošetrovanie
                                 
                              
                                    3.
                                 
                                 
                                    ak ide o suché vína, použitie čerstvých vínnych kalov, ktoré sú zdravé a neriedené, obsahujúce kvasnice pochádzajúce z nedávnej výroby suchých vín
                                 
                              
                                    4.
                                 
                                 
                                    odstreďovanie a filtrácia inertnými filtračnými materiálmi, ak nezanechávajú nežiaduce rezíduá v produktoch takto spracovaných, alebo filtrácia bez filtračných materiálov
                                 
                              
                                    5.
                                 
                                 
                                    použitie vínnych kvasiniek na výrobu vína
                                 
                              
                                    6.
                                 
                                 
                                    použitie preparátov z bunkových stien kvasiniek
                                 
                              
                                    7.
                                 
                                 
                                    použitie polyvinylpolypyrolidónu
                                 
                              
                                    8.
                                 
                                 
                                    použitie mliečnych baktérií vo vínnych suspenziách
                                 
                              
                                    9.
                                 
                                 
                                    na podporu tvorby kvasiniek pridanie jednej alebo viacerých z týchto látok:
                                    
                                                i)
                                             
                                             
                                                pridanie:
                                                
                                                            —
                                                         
                                                         
                                                            hydrogenfosforečnanu amónneho alebo síranu amónneho
                                                         
                                                      
                                                            —
                                                         
                                                         
                                                            siričitanu amónneho alebo hydrogensiričitanu amónneho
                                                         
                                                      
                                          
                                                ii)
                                             
                                             
                                                pridanie tiamínhydrochloridu
                                             
                                          
                              
                                    10.
                                 
                                 
                                    použitie oxidu uhličitého, argónu alebo dusíka jednotlivo alebo ich zmesi výhradne na vytvorenie inertnej atmosféry a na manipuláciu s produktom bez prítomnosti vzduchu
                                 
                              
                                    11.
                                 
                                 
                                    pridanie oxidu uhličitého
                                 
                              
                                    12.
                                 
                                 
                                    použitie oxidu siričitého, hydrogensiričitanu draselného alebo disiričitanu didraselného nazývaného aj disiričitan draselný alebo pyrosiričitan draselný
                                 
                              
                                    13.
                                 
                                 
                                    pridanie kyseliny sorbovej alebo sorbanu draselného
                                 
                              
                                    14.
                                 
                                 
                                    pridanie kyseliny L(-) askorbovej
                                 
                              
                                    15.
                                 
                                 
                                    pridanie kyseliny citrónovej na stabilizáciu vína za predpokladu, že jej obsah v upravenom víne nepresiahne 1 gram na liter
                                 
                              
                                    16.
                                 
                                 
                                    použitie kyseliny vínnej na okyslenie za predpokladu, že počiatočná kyslosť vo víne vyjadrená v kyseline vínnej sa nezvýši o viac ako 2,5 g/l
                                 
                              
                                    17.
                                 
                                 
                                    na odkyslenie použitie jednej alebo viacerých z týchto látok:
                                    
                                                —
                                             
                                             
                                                neutrálny vínan draselný
                                             
                                          
                                                —
                                             
                                             
                                                hydrogenuhličitan draselný
                                             
                                          
                                                —
                                             
                                             
                                                uhličitan vápenatý, ktorý môže obsahovať malé množstvá podvojnej vápenatej soli kyseliny L(+) vínnej a kyseliny L(–) jablčnej
                                             
                                          
                                                —
                                             
                                             
                                                homogénny prípravok kyseliny vínnej a uhličitanu vápenatého v rovnakom pomere a rozomletý na jemný prášok
                                             
                                          
                                                —
                                             
                                             
                                                vínan vápenatý alebo kyselina vínna
                                             
                                          
                              
                                    18.
                                 
                                 
                                    čírenie prostredníctvom jednej alebo viacerých z týchto látok na enologické použitie:
                                    
                                                —
                                             
                                             
                                                želatíny jedlej
                                             
                                          
                                                —
                                             
                                             
                                                rastlinných proteínov
                                             
                                          
                                                —
                                             
                                             
                                                bentonitu
                                             
                                          
                                                —
                                             
                                             
                                                vyziny
                                             
                                          
                                                —
                                             
                                             
                                                kazeínu a kazeinátu draselného
                                             
                                          
                                                —
                                             
                                             
                                                vaječného bielka, mliečneho albumínu
                                             
                                          
                                                —
                                             
                                             
                                                kaolínu
                                             
                                          
                                                —
                                             
                                             
                                                pektolytických enzýmov
                                             
                                          
                                                —
                                             
                                             
                                                oxidu kremičitého vo forme gélu alebo koloidného roztoku
                                             
                                          
                                                —
                                             
                                             
                                                tanínu
                                             
                                          
                                                —
                                             
                                             
                                                enzymatických prípravkov obsahujúcich betaglukanáz
                                             
                                          
                              
                                    19.
                                 
                                 
                                    pridanie tanínu
                                 
                              
                                    20.
                                 
                                 
                                    ošetrenie muštu a ešte kvasiaceho mladého vína aktívnym uhlím určeným na enologické účely, v rámci určitých limitov
                                 
                              
                                    21.
                                 
                                 
                                    ošetrenie:
                                    
                                                —
                                             
                                             
                                                bielych vín a ružových vín hexakyanoželeznatanom draselným
                                             
                                          
                                                —
                                             
                                             
                                                červených vín hexakyanoželeznatanom draselným alebo fytátom vápenatým, ak takto upravené víno obsahuje reziduálne železo
                                             
                                          
                              
                                    22.
                                 
                                 
                                    pridanie kyseliny metavínnej
                                 
                              
                                    23.
                                 
                                 
                                    použitie akácie (arabskej gumy) po ukončení kvasenia
                                 
                              
                                    24.
                                 
                                 
                                    použitie kyseliny DL-vínnej, nazývanej tiež kyselina hroznová (racemát), alebo jej neutrálnej draselnej soli na vyzrážanie prebytočného vápnika
                                 
                              
                                    25.
                                 
                                 
                                    pri výrobe šumivých vín získaných kvasením vo fľašiach, ak sa vínne kaly odstraňujú degoržovaním, použitie:
                                    
                                                —
                                             
                                             
                                                alginátu vápenatého alebo
                                             
                                          
                                                —
                                             
                                             
                                                alginátu draselného
                                             
                                          
                              
                                    26.
                                 
                                 
                                    použitie síranu meďnatého
                                 
                              
                                    27.
                                 
                                 
                                    pridanie hydrogenvínanu draselného alebo vínanu vápenatého na podporu vyzrážania vínneho kameňa
                                 
                              
                                    28.
                                 
                                 
                                    pridanie karamelu na prifarbovanie likérových vín
                                 
                              
                                    29.
                                 
                                 
                                    použitie síranu vápenatého pri výrobe niektorých akostných likérových vín V. O. V. P.
                                 
                              
                                    30.
                                 
                                 
                                    použitie živice z borovice Aleppo na výrobu stolového vína ‚retsina‘, ktoré sa môže vyrábať len v Grécku, za podmienok ustanovených v pravidlách Spoločenstva
                                 
                              
                                    31.
                                 
                                 
                                    pridanie lyzozýmu
                                 
                              
                                    32.
                                 
                                 
                                    elektrodialýza na zabezpečenie stabilizácie vínneho kameňa vo víne
                                 
                              
                                    33.
                                 
                                 
                                    použitie ureázy na zníženie obsahu močoviny vo víne
                                 
                              
                                    34.
                                 
                                 
                                    pridanie hroznového muštu alebo rektifikovaného zahusteného hroznového muštu na sladenie vína za podmienok uvedených v pravidlách Spoločenstva
                                 
                              
                                    35.
                                 
                                 
                                    čiastočné zahusťovanie fyzikálnymi procesmi, vrátane reverznej osmózy, na zvýšenie prirodzeného obsahu alkoholu hroznového muštu alebo vína
                                 
                              
                                    36.
                                 
                                 
                                    pridanie sacharózy, zahusteného hroznového muštu alebo rektifikovaného zahusteného hroznového muštu na zvýšenie prirodzeného obsahu alkoholu hrozna, hroznového muštu alebo vína v súlade s pravidlami Spoločenstva
                                 
                              
                                    37.
                                 
                                 
                                    pridanie vínneho destilátu alebo destilátu zo sušeného hrozna alebo neutrálneho alkoholu vínneho pôvodu pri výrobe likérových vín
                                 
                              
                                    38.
                                 
                                 
                                    pridanie kyseliny L(–) askorbovej do určitých limitov
                                 
                              
                                    39.
                                 
                                 
                                    pridanie dimetyldikarbonátu do vína v rámci určitých limitov a za podmienok, ktoré sa určia, na zabezpečenie jeho mikrobiologickej stabilizácie
                                 
                              
                                    40.
                                 
                                 
                                    pridanie manoproteínov kvasiniek na zabezpečenie stabilizácie vínneho kameňa a proteínov vo vínach
                                 
                              
                                    41.
                                 
                                 
                                    použitie kusov dubového dreva pri výrobe vína.“